Neytendastofa hefur tekið ákvörðun um að Neytendalán ehf. , sem rekur smálánafyrirtækin 1909 , Múla og Hraðpeninga , eigi að greiða dagsektir að fjárhæð 20.000 kr. á dag þar til félagið bætir úr upplýsingagjöf á vefsíðum sínum . Samkvæmt Neytendastofu var upplýsingagjöf um hver standi á baki síðunni ábótavant . Samkvæmt lögum ber fyrirtækjum að veita upplýsingar um sig á vefsíðum sínum þannig að neytendur eigi auðvelt með að átta sig á því hver stendur að baki síðunni . Þetta eru upplýsingar eins og nafn , heimilisfang , kennitala og virðisaukaskattnúmer . Þar sem þessar upplýsingar er ekki að finna með fullnægjandi hætti á vefsíðum 1909 , Múla og Hraðpeninga og Neytendalán varð ekki við kröfu Neytendastofu um að bæta upplýsingagjöf sína . Neytendastofa ákvað því að leggja dagsektir á fyrirtækið .